เจอแล้วซากเรือฟีนิกซ์จมทะเลที่ภูเก็ต คาดมีร่างผู้สูญหายติดในเรือจำนวนมาก 
เครดิตภาพจาก ราชสีห์ จิตอาสา และ ประชาสัมพันธ์จังหวัดภูเก็ต,นักประดาน้ำกู้ภัยเจอซากเรือฟีนิกซ์แล้ว เบื้องต้นคาดมีร่างผู้ติดอยู่ภายในจำนวนมาก และยังพบผู้เสียชีวิตบนผิวน้ำ 14 ศพ ขณะที่ยอดผู้สูญหายทั้งหมดมี 58 คนเร่งตรวจสอบต่อ,เมื่อเวลา 13.30 น. วันที่ 6 ก.ค.2561 นายวีระศักดิ์ โควสุรัตน์ รมว.ท่องเที่ยวและกีฬา เปิดเผยว่า จากกรณีเรือนักท่องเที่ยวล่ม สำนักงานทะเบียนธุรกิจนำเที่ยวและมัคคุเทศก์สาขาภาคใต้เขต 2 ได้ตรวจสอบแล้วปรากฏว่า เรือฟีนิกซ์มีใบอนุญาตประกอบธุรกิจนำเที่ยวในนามของบริษัท ทีซี บลู ดรีม จำกัด เลขที่ใบอนุญาต 34/01799 มีประกันอุบัติเหตุนักท่องเที่ยวกับบริษัท กรุงเทพประกันภัย กรณีเสียชีวิต 1 ล้าน และรักษาพยาบาล 5 แสนบาท ส่วนเรือเซเรเนต้ามีใบอนุญาตประกอบธุรกิจนำเที่ยวในนามของบริษัท เลซี่ แคท ทราเวล จำกัด เลขที่ใบอนุญาต 34/01326 ส่วนประกันอุบัติเหตุบริษัทได้ดำเนินการทำไว้กับบริษัท เมืองไทย ประกันชีวิต จำกัด กรณีเสียชีวิต 1 ล้านบาท และรักษาพยาบาล 5 แสนบาท,พร้อมกันนี้ ทางจังหวัดภูเก็ตได้พูดคุยและขอความร่วมมือจาก นางสาววรลักษณ์ ฤกษ์ชัยกาล เจ้าของเรือฟีนิกซ์มาช่วยค้นหาผู้สูญหายที่ยังอยู่ในทะเล ในส่วนของการดูแลผู้ได้รับบาดเจ็บและผู้เสียชีวิต จะต้องอำนวยความสะดวกให้กับผู้ประสบเหตุอย่างเต็มที่ โดยนางสาววรลักษณ์ ฤกษ์ชัยกาล เจ้าของเรือฟีนิกซ์ กล่าวว่า ทางบริษัทยินดีที่จะดูแลและอำนวยความสะดวกให้กับนักท่องเที่ยวที่ประสบเหตุทั้งหมด ไม่ว่าจะเป็นการดูแลค่ารักษาพยาบาล หรือการชดเชยค่าประกันภัยจากการบาดเจ็บและเสียชีวิต พร้อมกันนี้หากญาติของผู้เสียชีวิตมีความประสงค์จะนำศพผู้เสียชีวิตไปประกอบพิธีทางศาสนาที่บ้านเกิดทางบริษัทก็จะดำเนินการให้อย่างเต็มที่ , ,ขณะเดียวกัน นางจิ้น ยี่หลิน รองกงสุลใหญ่แห่งสาธารณรัฐประชาชนจีน ประจำจังหวัดสงขลา ได้เดินทางมาที่ศูนย์บัญชาการช่วยเหลือผู้ประสบภัยเหตุเรือล่มฯ ขอให้ความสำคัญกับเรื่องนี้เพราะเป็นเรื่องที่ทางกงสุลจีนให้ความสำคัญ และมีผลต่อภาพลักษณ์การท่องเที่ยวของจังหวัดภูเก็ตและขอให้กำลังทุกหน่วยงานปฏิบัติหน้าที่กันอย่างเต็มที่ในการค้นหานักท่องเที่ยวที่สูญหาย,ขณะที่ เมื่อเวลา 12.30 น.ข้อมูลจาก ปชส.จังหวัดภูเก็ต รายงานว่า เจ้าหน้าทีมค้นหา ได้ลำเลียงผู้ประสบภัยจำนวน 7 ราย มายังท่าเทียบเรืออ่าวฉลอง ซึ่งเป็นผู้เสียชีวิตจำนวน 6 ราย (ผู้หญิง 4 ราย ผู้ชาย 2 ราย) และรอดชีวิต 1 รายเป็นเพศหญิง โดยทั้งหมดถูกนำส่งโรงพยาบาลวชิระภูเก็ต ทำให้ขณะนี้ยังคงมีผู้สูญหายอีก 49 ราย,ล่าสุด 13.45 น. วิทยุของทีมกู้ภัย รายงานว่า เรือ ป.พิชัยนาวา โทรมา เมื่อเวลา 07.00 น. ว่าพบเรือลำที่จม อยู่ที่ละติจูดที่ 07. 44. 90 ลองจิจูดที่ 98. 33. 10 อยู่บริเวณเกาะไม้ท่อน ตอนนี้เลยลอยขึ้นมาแล้ว ตอนนี้ไต๋เรือ เรือป.พิชัยนาวาเฝ้าเรือจมลำดังกล่าวอยู่ นักประดาน้ำกู้ภัยเจอซากเรือฟีนิกซ์แล้ว เบื้องต้นคาดมีร่างผู้ติดอยู่ภายในจำนวนมาก และยังพบผู้เสียชีวิตบนผิวน้ำ 14 ศพ,รายงานความคืบหน้าจะแจ้งให้ทราบอีกครั้ง.
นักประดาน้ำกู้ภัยเจอซากเรือฟีนิกซ์แล้ว เบื้องต้นคาดมีร่างผู้ติดอยู่ภายในจำนวนมาก และยังพบผู้เสียชีวิตบนผิวน้ำ 14 ศพ ขณะที่ยอดผู้สูญหายทั้งหมดมี 58 คนเร่งตรวจสอบต่อ
เรือล่ม,ภูเก็ต,วรลักษณ์ ฤกษ์ชัยกาล,คนติดในซากเรือ,เรือฟีนิกซ์,ข่าวทั่วไป